Бер көнгә алкоголь сатуга чикләү кертелә

	Татарстан башкаласында 15 июльдә алкогольне ваклап сатуны чикләячәкләр. Бу OLIMPBET өчен Россия Суперкубогы-2023 матчын үткәрү белән бәйле. Чикләү турындагы карарга ТР премьер-министры Алексей Песошин кул куйды. Тыю уенны үткәргәндә куркынычсызлыкны тәэмин итү өчен федераль закон нигезендә кабул ителгән.	 Чикләү «Ак Барс Арена» янында гамәлдә булачак: Ф.Әмирхан проспекты буенча Сибгат Хәким урамыннан Чистай урамына кадәр; Чистай урамы буенча Адоратский урамына кадәр; Адоратский урамы буенча Академик Лаврентьев урамына кадәр; Академик Лаврентьев урамында ишегаллары буйлап Гаврилов урамы, 10 кадәр. Аннары өченче транспорт дамбасының әйләнмә күпере чиге буенча (шул исәптән төзелеш кибетен кертеп) Троицкий Урманы урамына кадәр; Троицкий Урманы урамы буенча һәм аннан Казансу акваториясе буйлап Ф.Әмирхан проспектына кадәр. Аталган участоклардагы кибетләрдән алкоголь сатып алып булмаячак, бары тик җәмәгать туклануы йортларында гына мөмкин, дип хәбәр ителә документта. 
	---	
Шәһри Казан

	№ --- | 12.07.2023	


